**Beszámoló 2018-ban Gömörben végzett szolgálataimról**

A következő helyeken tartottam **rendszeresen istentitszteletet**: Sajógömör, Tornalja, Lőkösháza, Gömörpanyit, Lekenye.

**Temetést** vagy **ökumenikus** szolgálatot: Melléte, Hosszúszó, Rimaszombat, Sajókirályiban.

Összesen 9x12, azaz **108 napot** töltöttem Gömörben.

**Szolgálatok számszerűsitve:**

**Istentisztelet** 70, (ebben egy tanévnyitó, egy templomfelújitásért hálaadó, egy az aradi vértanúk emlékére tarott istentisztelet)

**Úrvacsora** 3

**Temetés** 3

**Látogatás** 37

**Konfirmáció óra** Csoportban 14 Egyéni felkészités 12

**Konfirmációi előkészitő** 12

**Gyülekezeti bibliaóra** 1

**Ovis hittan** 5

**Megbeszélések** 7 **(**Hosszúszón, Kuntapolcán, Gömörben, résztvevők száma 2-13)

**Istentiszteleten kivüli alkalmak** 4 (Riport a Magyar 7 cimű hetilapnak, karácsonyi tv felvétel, gyalogtúra a gömöri énekkarral Lőkösbe, óbudai gyülekezettörténeti könyvem bemutatója Lőkösön)

**Részvétel istentiszteleten kivüli alkalmakon** 5 (Aggtelek, Szilice, Betlér, Gömörszöllős, Tornalja)

Mély üzeneteket hordozó alkalom volt számomra Kuntapolcán a Felvidéki Magyar Missziós Nap, a sajógömöri konfirmáció és a tanévnyitó it. A lőkösi templomfelújitási hálaadó it. Valamint Tornalján az aradi tábornokok emlékére tartott ök. istentisztelet.

*Az aktuális szolgálataim után néhol ilyen megjegyzéseket irtam a friss élmény hatására:*

*„Lélekkel teli,….. Lélekben gazdag,……áldott,……Milyen csodát éltem át! Meghallgattatás – gondolat – szavak – Lélek! Csak dadogom a hálámat!”*

Ezek „csak” számok. Hogy mozdult-e valami a lelkekben, nem tudom.

Nem kevés háritást kapok, amikor látogatást, beszélgetést kezdeményezek. De vannak akik ismételten hivnak, mély beszélgetések is adatnak.

Lekenyében egy fiatalasszony, majd egy pár, Gömörben egy asszony kezdett rendszeresen járni it.-re. Tornalján 2-3 református részt vesz az istentiszteletünkön, és utána megy a magukéra.

**Csak dadogom a hálámat!**

2019. Vizkereszt hete

Bálintné Varsányi Vilma